b'\n_START_ARTICLE_\nRevolta lui Bar Kohba\n_START_SECTION_\nDate istorice\n_START_PARAGRAPH_\nDup\xc4\x83 plecarea lui Hadrian din Iudeea, evreii \xc8\x99i-au \xc3\xaenceput rebeliunea pe scar\xc4\x83 larg\xc4\x83. Bar Kohba a b\xc4\x83tut monede pe care scria ,,Libertate Israelului\xe2\x80\x9d \xc8\x99i \xc3\xaencepuse s\xc4\x83 fie considerat Mesia cel a\xc8\x99teptat al evreilor._NEWLINE_Succesul s\xc4\x83u ini\xc8\x9bial a fost considerabil, deoarece, pentru a-i \xc3\xaenvinge pe evrei Roma a pus \xc3\xaen lupt\xc4\x83 ini\xc8\x9bial trei legiuni (aproximativ 50.000 de solda\xc8\x9bi) pentru a opri rebeliunea, dar dup\xc4\x83 distrugerea Legiunei a XXII-ea Deioteriana, este posibil c\xc4\x83 romanii au antrenat \xc3\xaen lupte \xc8\x99i alte legiuni. Printre legiunile care au participat la lupt\xc4\x83 se num\xc4\x83r\xc4\x83 Legiunea VI Ferrata, Legiunea X Fretensis \xc8\x99i Legiunea XXII Deioteriana. Legiunea XXII Deioteriana a fost probabil anihilat\xc4\x83, deoarece nu exist\xc4\x83 alt\xc4\x83 indica\xc8\x9bie a existen\xc8\x9bei acestei legiuni dup\xc4\x83 acest r\xc4\x83zboi. De asemenea, este posibil ca la acest r\xc4\x83zboi s\xc4\x83 fi participat \xc8\x99i Legiunea III Cyrenaica, Legiunea III Gallica \xc8\x99i Legiunea IV Scythica. R\xc4\x83zboiul a durat trei ani p\xc3\xa2n\xc4\x83 \xc3\xaen anul 135 d.H. B\xc4\x83t\xc4\x83lia final\xc4\x83 s-a dat la Betar, sediul general al lui Bar Kohba. Dup\xc4\x83 lupt\xc4\x83 aprig\xc4\x83, terminat\xc4\x83 \xc3\xaentr-o baie de s\xc3\xa2nge cu \xc3\xaenvingerea total\xc4\x83 a r\xc4\x83scula\xc8\x9bilor, luptatorii evrei au fost schingiui\xc8\x9bi, crucifica\xc8\x9bi, iar restul popula\xc8\x9biei a fost trimis\xc4\x83 \xc3\xaen robie.'